stanford-oval/wikipedia huggingface dataset:
Beluga
הערות שוליים

↑  Beluga - About, YouTube
↑  It's Mathematically Unlikely You Will Watch This, Beluga, YouTube
↑  Polite Cat Meme: Is This Viral Image of a Cat Real or Fake?, The Daily Dot, ‏1 בספטמבר 2018
↑  Jennifer Bisset, YouTube names the top 10 most-viewed videos uploaded in 2021, CNET, ‏3 בנובמבר 2021
↑  What Kind of Cat Breed Is Beluga? - Excited Cats, Excited Cats, ‏3 באפריל 2022
↑  Beluga Jr. - About, YouTube
↑  Explore Lucid Dreaming - About, YouTube
Amelia Brightman

Amelia Brightman (בעברית: אמיליה ברייטמן) הוא אלבום הבכורה של הזמרת האנגלייה אמיליה ברייטמן. האלבום יצא לאור ב-9 במרץ 2016 בהוצאת חברת התקליטים נמו רקורדס, לאחר שברייטמן הוציאה מספר אלבומים עם להקתה, גרגוריאן. את האלבום הפיקו מפיקים שונים והוא הוקלט באולפני נמו, הנמצאים בהמבורג.
במסגרת האלבום הקליטה ברייטמן גרסאות כיסוי לשני שירים: "Confide in Me" של קיילי מינוג ו-"Fix You" של קולדפליי.
רשימת רצועות

| Amelia Brightman> מס' | Amelia Brightman> שם | Amelia Brightman> משך | Amelia Brightman>  | Amelia Brightman>  | Amelia Brightman>  | Amelia Brightman>  | Amelia Brightman>  | Amelia Brightman>  | Amelia Brightman>  |
| --- | --- | --- | --- | --- | --- | --- | --- | --- | --- |
| 1. | Confide in Me  | 4:15 |  |  |  |  |  |  |  |
| 2. | Fly  | 3:56 |  |  |  |  |  |  |  |
| 3. | Your House  | 3:58 |  |  |  |  |  |  |  |
| 4. | Rain  | 3:37 |  |  |  |  |  |  |  |
| 5. | Sleeping  | 4:14 |  |  |  |  |  |  |  |
| 6. | Dark Side  | 4:21 |  |  |  |  |  |  |  |
| 7. | Are You Crying  | 4:19 |  |  |  |  |  |  |  |
| 8. | The Fairest of the Seasons  | 4:01 |  |  |  |  |  |  |  |
| 9. | Wasted Life  | 3:28 |  |  |  |  |  |  |  |
| 10. | Push Me  | 4:37 |  |  |  |  |  |  |  |
| 11. | Fix You  | 4:59 |  |  |  |  |  |  |  |
| 12. | Now We Are Free (בהשתתפות גרגוריאן)   | 3:37 |  |  |  |  |  |  |  |
| משך כולל: | משך כולל: | 47:22 |  |  |  |  |  |  |  |
הערות שוליים

1 2  Amelia Brightman - Amelia Brightman (באנגלית), נבדק ב-2022-08-27
↑  Gregorian, Discogs (באנגלית)
↑  Amelia Brightman - Amelia Brightman (באנגלית), נבדק ב-2022-08-27
Amazing Stories

| --- | --- |


 סוגה:  מדע בדיוני 
 מו"ל:  Radio-Science Publications, Teck Publications, Experimenter Publishing, זיף דייוויס 
 מייסד:  הוגו גרנסבק 
 תאריכי הופעה:  אפריל 1926 – מרץ 2005 (כ־78 שנים) 
 שפה:  אנגלית אמריקאית 
 מדינה:  ארצות הברית 
 ISSN:  1058-0751, 0002-6891
 amazingstoriesmag.com
 
Amazing Stories ("אמייזינג סטוריז", מילולית: סיפורים מדהימים) הוא כתב עת אמריקאי למדע בדיוני היוצא לאור מאז שנת 1926. זהו כתב העת הראשון שהוקדש כל כולו לסוגת המדע הבדיוני, ואשר הבדיל אותה מיתר סוגות הספרות הזולה. לאמייזינג סטוריז הייתה השפעה עצומה על כל תחום המדע הבדיוני, בכך שיצר קשר בין חובבי המדע הבדיוני - קוראים וכותבים (באמצעות טור המכתבים למערכת), ופתח פתח לתעשייה שלמה שהתפתחה עקב הופעתו.
כתב העת החל את דרכו כירחון, ובמהלך השנים השתנו מדי פעם מועדי הופעתו לדו-ירחון ואף לרבעון. החל מיוני 2012 אמייזונג סטוריז מופיע ככתב עת מקוון. לכל אורך שנותיו נאבקו המוציאים לאור על רווחיותו, תוך שישה חילופי בעלות.
בין הסופרים שיצירותיהם התפרסמו לראשונה באמייזינג סטוריז ג'ון קמפבל, אייזק אסימוב, הווארד פאסט, אורסולה לה גווין, רוג'ר זילאזני ותומאס מ. דיש.
לקריאה נוספת

Ashley, Mike: The Time Machines: The Story of the Science Fiction Pulp Magazines from the Beginning to 1950, 3 vol. Liverpool: Liverpool UP, 2000–2007.
הערות שוליים

↑  איזק אסימוב (עורך), מדע בדיוני:1 הטוב שבטוב, הוצאת לדורי, עמ' 7 (תרגום: אילנה בינג)
↑  Amazing Stories, www.pulpmags.org
ערך זה הוא קצרמרבנושא ספרות ובנושא כתבי עת. אתם מוזמנים לתרום לוויקיפדיה ו.
EmEditor

| --- | --- |

 גרסה אחרונה:  14.8.1 (6 בפברואר 2015) 
 מערכת הפעלה:  Microsoft Windows
 סוג רישיון:  תוכנה שיתופית 
 www.emeditor.com
 
EmEditor הוא עורך טקסט קנייני עבור Microsoft Windows. הוא פותח על ידי יוטאקה אמורה מאמוראסופט. הוא כולל תמיכה מלאה ב-Unicode, הדגשת תחביר, חיפוש והחלפה עם ביטויים רגולריים, עריכת בחירה אנכית, עריכה של קבצים גדולים (עד 248 GB או 2.1 מיליארד שורות), וניתן להרחבה באמצעות תוספים ותסריטים. התוכנה כוללת תקופת ניסיון בחינם ולאחר מכן היא משתנמכת לגרסה החינמית, שעדיין יכולה להתמודד עם קובצי ענק וביטויים רגולריים, אך אינה מכילה את כל הפונקציות.
מאפיינים > תמיכה ביוניקוד

EmEditor תומך ביוניקוד ומספק כלים לעבודה עם קידודי תווים שונים. תכונות אלה כוללות זיהוי קידוד אוטומטי, תמיכה בסימני סדר בתים, טעינה מחדש של קבצים עם קידוד שונה וגילוי שגיאות קידוד. EmEditor יכול להשתמש בכל קידוד הנתמך על ידי Windows וממיר בקלות מקידוד אחד למשנהו. התוכנית פותחת שמות קבצים של יוניקוד ומחפשת תווי יוניקוד.
ישנה תמיכה בעברית אך לא ביישור שורות טקסט עברי מימין לשמאל.
מאפיינים > קבצים גדולים

EmEditor מסוגל לעבוד עם קבצים גדולים מאוד. עבור קבצים גדולים עד 248 ג'יגה-בתים, במקום לפתוח אותם בזיכרון גישה אקראית, EmEditor "שופך אותם" לדיסק הקשיח. עבור קבצים מעל 248 ג'יגה-בתים, הוא משתמש בבקר הקבצים הגדולים שלו כדי לערוך קטעים נפרדים מהקובץ.
מאפיינים > חיפוש והחלפה

ניתן לבצע חיפוש והחלפה על בסיס טקסט פשוט, עם הרחבה של תווי מילוט או על בסיס ביטויים רגולריים. ניתן לבחור בין מנוע הביטויים הרגולריים של ספריית Boost.Regex ובין זה של ספריית Onigmo. ניתן להריץ רשימת החלפות וכן לשמור רשימת החלפות בקובץ ולטעון מקובץ. ניתן לזרז את ההחלפה בקבצים גדולים על ידי כיבוי האפשרות לבצע ביטול של הפעולה. ניתן להגדיר שהתו נקודה יכלול גם ירידות שורה בביטויים רגולריים.
מאפיינים > טבלאות

ניתן להציג בעורך הטקסט בתצוגת טבלה על בסיס תווי בקרה, כגון TSV - ערכים המופרדים על ידי טאב, וכן ניתן להפריד באמצעות מחרוזת לבחירת המשתמש. ניתן לסדר את שורות הקובץ לפי סדר אלפביתי או מגדול לקטן (10 בא לפני 9 בסדר אלפביתי אך לא בסידור מגדול לקטן), ניתן לסדר לפי כמות תווים או מילים ועוד.
מאפיינים > תוספים

EmEditor ניתן להרחבה באמצעות תוספים הכתובים ב- C / C++. ממשק ה- API של העורך זמין, כך שמשתמשים יכולים לכתוב תוספים משלהם.
התוספים הבאים מותקנים עם EmEditor כברירת מחדל:
סרגל HTML
פתח מסמכים
תוואי
פרויקטים
חיפוש
קטעי קוד
WebPreview
WordComplete
ספירת מילים
מאפיינים > פקודות מאקרו של סקריפטים

התוכנה מאפשרת יצירת סקריפטים באמצעות Windows Script Host. סקריפטים של התוכנה נכתבים ב-JScript או ב- VBScript. בדרך כלל ניתן לתסרט את EmEditor בכל שפת תסריטים התומכת ב-תסרוט פעיל. התוכנית כוללת פקודות מאקרו.
פרסים ומועמדויות

EmEditor Professional היה מועמד לפרס אפסילון 2010. בהמשך זכה במקום השני בפרס.
EmEditor 10.0 זכה בדירוג עורך 5/5 פרות באתר Tucows.
ב-2008 זכה בפרס Shareware Industry בקטגוריית היישומים הטובים ביותר.
EmEditor 8.00 זכה בדירוג עורך של 5/5 כוכבים ב-Download.com של CNET ב־18 בנובמבר 2008.
הערות שוליים

↑  "EmEditor Professional review". PC Advisor. אורכב מ-המקור ב-2015-04-15. נבדק ב-22 באוגוסט 2013. {{cite web}}:  (עזרה)
↑  EMEDITOR FREE
↑  ZDnet Article
↑  CNET Download.com Review Retrieved on 3 March 2009.
↑  "The Epsilon Award – the nominated of 2010". אורכב מ-המקור ב-2010-12-18. נבדק ב-2010-12-30.
↑  Download EmEditor Professional – Shareware Software – Tucows Retrieved on 29 July 2010
↑  "Shareware Industry Awards 2008". אורכב מ-המקור ב-2009-04-09. נבדק ב-2009-01-14.
↑  CNET Download.com EmEditor page Retrieved on 12 March 2009.
1199

שנת 1199 היא השנה ה-99 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

מסע הצלב הליבוני (אנ')
25 במרץ – ריצ'רד הראשון, מלך אנגליה נפצע אנושות מפגיעת חץ בצרפת, דבר אשר הוביל למותו ב-6 באפריל
נפטרו

9 בפברואר – מינאמוטו נו יוריטומו, המייסד והשוגון הראשון של שוגונות קאמאקורה (נולד ב-1147)
13 בפברואר – סטפן נמאניה, הנסיך הגדול של סרביה (נולד ב-1113)
6 באפריל – ריצ'רד לב הארי, מלך אנגליה (נולד ב-1157)
4 בספטמבר – ג'ואן מאנגליה, מלכת סיציליה (נולדה ב-1165)
ראו גם

ילידי 1199‎
נפטרים ב-1199‎
מלך אנגליה ריצ'רד הראשון (ריצ'רד לב הארי) מת ב-6 באפריל 1199 כתוצאה מנמק שהתפתח מפציעת חץ
1198

שנת 1198 היא השנה ה-98 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

8 בינואר – אינוצנטיוס השלישי מוכתר כאפיפיור
נולדו

24 באוגוסט – אלכסנדר השני, מלך סקוטלנד (נפטר ב-1249)
נפטרו

8 בינואר – האפיפיור סלסטינוס השלישי (נולד ב-1106)
ראו גם

ילידי 1198‎
נפטרים ב-1198‎
Below

| --- | --- |
 מוקד פעילות:  שוודיה נישפין, סדרמנלנד, שוודיה
 תקופת הפעילות:  מ-2012
 סוגה:  אפיק דום מטאל
 חברת תקליטים:  Metal Blade
 חברים
 סבסטיאן "זב" ינסון אנדראס הדמן ינס "דוק" וסטרגרן פאוד ברג
 
Below (בעברית: "מתחת", תעתיק: "בילאו") היא להקת אפיק דום מטאל שוודית. הלהקה הוקמה בתחילת שנת 2012, כאשר חברי הלהקה החליטו על הקמה של להקת דום מטאל שתעשה כבוד לסגנונות האפיים והאפלים יותר של דום מטאל (בניגוד לסטונר מטאל, שנעשה מאוד נפוץ בקרב חובבי הדום).
בשנת 2014, הלהקה הוציאה את אלבום הבכורה שלה, Across the Dark River. ב-2017, הלהקה הוציאה את אלבומה השני, Upon a Pale Horse. האלבום Upon a Pale Horse זכה להתייחסות חיובית בבלוג הביקורות Angry Metal Guy, כאשר אחד מכותבי הבלוג שם את האלבום במקום השביעי בעשרת אלבומי המטאל הטובים ביותר של 2017, וכתב: "כאשר Candlemass כבר לא ממלאים את תפקידם כמאסטרים מודרניים של [אפיק] דום, להקות [אפיק דום] חדשות יותר כמו Crypt Sermon ו-Below עושים זאת".
חברי הלהקה

סבסטיאן "זב" ינסון - שירה
אנדראס הדמן - גיטרה בס
ינס "דוק" וסטרגרן - תופים
פאוד - גיטרה
ברג - גיטרה
דיסקוגרפיה

| אלבום | שנה |
| --- | --- |
Across the Dark River: 2014
Upon a Pale Horse: 2017
הערות שוליים

1 2 3 4  Below - Encyclopaedia Metallum: The Metal Archives, www.metal-archives.com
↑  Below | Metal Blade Records (באנגלית אמריקאית)
↑  Candlemass - Encyclopaedia Metallum: The Metal Archives, www.metal-archives.com
↑  Crypt Sermon - Encyclopaedia Metallum: The Metal Archives, www.metal-archives.com
↑  Steel Druhm, Steel Druhm's Top Ten(ish) of 2017, Angry Metal Guy, ‏2017-12-31 (באנגלית אמריקאית)
Amblimation

| --- | --- |

לוגו חברת הבת, עם פייבל הקמע שלה
 נתונים כלליים
 סוג:  חברה בת
 מייסדים:  סטיבן ספילברג
 תקופת הפעילות:  1989–1997 (כ־8 שנים)
 חברת אם:  אמבלין אנטרטיינמנט
 מיקום המטה:  לונדון
 מוצרים עיקריים:  סרטי הנפשה
 עובדים:  250
 
Amblimation הייתה חברת בת אמריקאית-בריטית של אמבלין אנטרטיינמנט, אשר הפיקה שלושה סרטי קולנוע מונפשים באורך מלא - "פייבל במערב הפרוע", "אנחנו חוזרים! סיפור הדינוזאורים" ו"בלטו". החברה נוסדה על ידי סטיבן ספילברג ופעלה בין השנים 1989–1997, במשך שמונה שנים.
היסטוריה

אמבלין אנטרטיינמנט היא חברה להפקת סרטים וסדרות, אשר נוסדה על ידי סטיבן ספילברג, קתלין קנדי ופרנק מרשל ב-1980. בנוסף להפקות לייב אקשן, החברה הפיקה עד שנת 1998 שלושה סרטי קולנוע מונפשים - "פייבל והחלום האמריקאי", "מי הפליל את רוג'ר רביט" ו"המסע לעמק החלומות". כל הסרטים זכו להצלחה קופתית וביקורתית, כאשר הראשון והשלישי הופקו בשיתוף Sullivan Bluth Studios שנוסד על ידי דון בלות'. בעקבות הצלחת הסרטים, רצון להתחרות בחברת וולט דיסני והבדלים יצירתיים עם בלות' בהפקת הסרט האחרון, החליט ספילברג לייסד את חברת בת זו בשנת 1989.
חברת הבת הוצבה בלונדון, איפה שהיה במקור מפעל של D. Napier & Son, ועבדו בה כ-250 אנשי צוות מ-15 מדינות שונות. כל סרטי החברה הופצו לבתי הקולנוע על ידי סרטי יוניברסל והולחנו על ידי ג'יימס הורנר. הבמאי סיימון וולס לקח חלק בביום כל סרטי החברה. הקמע של החברה הוא פייבל, הדמות הראשית בזיכיון המדיה "פייבל והחלום האמריקאי", אשר סרט ההמשך הראשון שלו, "פייבל במערב הפרוע", היה הפרויקט הראשון שהופק על ידי חברה זו. הסרט יצא לאקרנים ב-22 בנובמבר 1991 והוא הרוויח ברוטו 40.6 מיליון דולר.
הסרט השני שהופק על ידי החברה הוא "אנחנו חוזרים! סיפור הדינוזאורים", אשר יצא לאקרנים ב-24 בנובמבר 1993 כשהוא שווק כמקביל הידידותי לכל המשפחה של הסרט "פארק היורה" שהופק על ידי חברת האם. הסרט המונפש קיבל ביקורות מעורבות והוא הרוויח ברוטו 9.3 מיליון דולר בארצות הברית, דבר הנחשב ככישלון. הפרויקט היה מועמד לפרס Golden Reel Award for Outstanding Achievement in Sound Editing – Sound Effects, Foley, Dialogue and ADR for Animated Feature Film, אך הפסיד לסרט "היה היו ביער".
אף על פי כישלון הסרט השני, החברה הפיקה סרט קולנוע נוסף, "בלטו", אשר יצא לאקרנים ב-22 בדצמבר 1995. מכירות הכרטיסים של הסרט היו נמוכות מפני שהוא יצא צמוד לסרט הקולנוע "צעצוע של סיפור" של פיקסאר, והוא הרוויח ברוטו 11.3 מיליון דולר. למרות הכישלון בקופות, הסרט הרוויח היטב בהפצה הביתית, לכן הופקו לו המשכונים. הסרט היה מועמד לחמישה פרסי אנני, ביניהם פרס אנני לסרט הטוב ביותר.
החברה תכננה להפיק סרט נוסף, אשר מבוסס על המחזמר "קאטס", אך התוכניות שלו ננטשו עם סגירתה בשנת 1997, לאחר שמונה שנים של פעילות. בניין המשרדים של החברה הפך למתקן אחסון עצמי בשם Access Self-Storage, וכל חברי הצוות שלה עברו לעבוד בדרימוורקס הנפשה, שנוסדה בשנת 1994 על ידי ספילברג, ג'פרי קצנברג ודייוויד גפן.
הערות שוליים

1 2 3  דאלין רואל, The Short But Animated Legacy Of Amblimation – Does Their Work Hold Up?, באתר Film/‏, 1 בספטמבר 2017
1 2 3 4 5 6 7 8 9 10 11  סטיבן בארקר, Amblimation: The True Story Of Steven Spielberg's Short-Lived Animation Studio, באתר Screen Rant‏, 21 במרץ 2024
↑  מארק הרשברג, How A Dog Film Killed an Animated Version of ‘Cats’, באתר פורבס, 26 בינואר 2020
Amederia

| --- | --- |
 מוקד פעילות:  רוסיה רוסיה
 תקופת הפעילות:  מ-2006
 זרם:  מטאל
 סוגה:  דת'-דום גותי, דום מטאל / מטאל גותי
 חברת תקליטים:  BadMoodMan Music
 
Amederia היא להקת דום מטאל ומטאל גותי מרוסיה המנגנת דת'-דום גותי. שירי הלהקה עוסקים בצער, חלומות ואהבה נכזבת.
חברי הלהקה

אנדריי דולג'י - גיטרת באס (2006 – היום)
אילנור גפרוב (Ilnur Gafarov) - תופים (2006 – היום)
קונסטנטין דולג'ין - קלידים (2006 – היום
דאמיר "ונום" גאליב - שירה, גרואלינג (2006 – היום)
דנילה פרלאדוב - גיטרות (2007 – היום)
אנדרי גורודניצ'וק - גיטרות (2007 – היום)
גולנאז "פרח" באגירובה - זמרת, שירה נשית (2007 – היום)
דיסקוגרפיה

Sometimes We Have Wings... - אלבום אולפן מלא, 2008
Forbidden Love... - סינגל, 2012
Unheard Prayer - אלבום אולפן מלא, 2014
Because of You (שיר של גוסטף)

"Because of You" (בעברית: "בגללך") הוא סינגל שהוקלט על ידי גוסטף, ויצא לאור ב-13 בינואר 2023. ייצג את בלגיה באירוויזיון 2023 לאחר זכייתו ב-Eurosong 2023, הקדם הלאומי של בלגיה לתחרות.
על השיר

בריאיון לאתר מעריצי תחרות הזמר של האירוויזיון ESC Bubble השווה גוסטף את שני שיריו שהתמודדו בקדם, "The Nail" ו-"Because of You". הוא תיאר אותם כקריאה להאדרת ערך החירות וקבלה עצמית. גוסטף, הומוסקסואל מוצהר, טען כי האחדות בקהילה הגאה הייתה ההשראה העיקרית לכתיבת שני השירים. את "Because of You" תיאר כשיר קליל, שיכול להפוך במהרה ל"המנון מועדוני לילה".
לפני האירוויזיון

Eurosong 2023 היה אירוע הבחירה הלאומי של בלגיה לאירוויזיון 2023. התחרות כללה חמישה מופעי פתיחה, שהוקלטו מראש והחלו מ-9 עד ל-13 בינואר 2023, וגמר בשידור חי ב-14 בינואר.
בחמשת המופעים הראשונים כל אמן הציג את שני שיריו לתחרות מול ששת מתמודדיו, שסיפקו פרשנויות ומשובים על השירים. בהתבסס על דבריהם בחר האמן באחד משני השירים, שאיתו יתחרה בשלב הגמר. גוסטף השמיע את "Because of You" ואת "The Nail" ב-12 וב-13 בינואר בהתאמה. לאחר מכן בחר ב-"Because of You".‏
המנצח בגמר נבחר באמצעות שילוב של הצבעות השופטים וקולות הקהל, שחולקו ביחס שווה. "Because of You" זכה ב-121 נקודות מהשופטים ו-157 נקודות מהקהל (278 נקודות בסך הכל), והוכרז כמנצח של האירוע.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. בלגיה שובצה למחצית הראשונה של חצי הגמר השני, שהתקיים ב-11 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בלגיה הופיעה חמישית, לפני קפריסין ואחרי אסטוניה. ב-11 במאי 2023 ביצע גוסטף את "Because of You" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני ארמניה ואחרי אוסטרליה.
במופע הגמר, בתום הקראת הניקוד שהעניקו צוותי השופטים, דורג השיר במקום השביעי, עם 127 נקודות. בהצבעת הקהל הוא דורג במקום ה-12, עם 55 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השביעי, כשבסך הכל זכה ב-182 נקודות.
הערות שוליים

↑  "Gustaph wins 'Eurosong 2023' in Belgium with 'Because of You'". Eurovision Song Contest (באנגלית). 14 בינואר 2023. נבדק ב-14 בינואר 2023. {{cite news}}:  (עזרה)תחזוקה - ציטוט: url-status (link)
↑  Christou, Costa (14 בינואר 2023). "Gustaph wins Eurosong and will represent Belgium at Eurovision 2023". ESCXTRA (באנגלית בריטית). נבדק ב-14 בינואר 2023. {{cite web}}:  (עזרה)תחזוקה - ציטוט: url-status (link)
↑  Juhász, Ervin (8 בינואר 2023). "Gustaph: 'I wanna celebrate freedom and the joy to be yourself'". ESCBubble (באנגלית בריטית). נבדק ב-14 בינואר 2023. {{cite web}}:  (עזרה)תחזוקה - ציטוט: url-status (link)
↑  "Verrassing: artiesten kiezen zélf eigen inzending voor 'Eurosong'-finale". Songfestival.be (בהולנדית). 2022-12-20. נבדק ב-2023-01-02.
↑  Meersman, Boris (13 בינואר 2023). "Belgium – Eurosong 2023: Gustaph and The Starlings reveal their songs for tomorrow's final!". escYOUnited (באנגלית אמריקאית). נבדק ב-14 בינואר 2023. {{cite web}}:  (עזרה)תחזוקה - ציטוט: url-status (link)
↑  Veen, Renske ten (14 בינואר 2023). "Gustaph will represent Belgium at Eurovision 2023 with "Because of You"". Wiwibloggs (באנגלית אמריקאית). נבדק ב-14 בינואר 2023. {{cite web}}:  (עזרה)תחזוקה - ציטוט: url-status (link)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 2 Results
↑  Eurovision 2023: Running order in the Grand Final
↑  Eurovision 2023 Results: Voting & Points
| --- | --- |
בקרת זהויות :  MusicBrainz release group: 13663d1f-78d7-4d87-9df3-45766abda53d
Amazon S3

Amazon S3 (ראשי תיבות של Amazon Simple Storage Service) הוא שירות אחסון ענן של Amazon Web Services של חברת אמזון האמריקנית. S3 מיועד לאחסון קבצים, ומנהל אותם בתצורה של אחסון מבוסס אובייקטים (Object storage), תוך שימוש בממשק גישה מבוסס Web service. השירות הושק בשנת 2006 והפך תוך מספר שנים לנפוץ מאוד. עקב כך, החלו להופיע מוצרי צד שלישי ומוצרי אחסון מתחרים שהציעו גם הם ממשק המתבסס על ממשק S3.
S3 מתאים לאחסון של כל סוג קובץ בעלות זולה יחסית, ומתאים לשימושים של יישומי רשת, גיבוי, התאוששות מאסון, ארכיון מידע, כריית מידע בהיקפי Big data ולאחסון ענן כחלק ממחשוב ענן היברידי. הסכם תנאי השירות של אמזון מבטיח זמינות של השירות במשך 99.9% מהזמן, כלומר כ-43 דקות השבתה לחודש.
אמזון אינה מדווחת באופן שוטף על היקף השימוש ב-S3, אך בשנת 2013 דיווחה על שני טריליון אובייקטים ו-1.1 מיליון גישות בשנייה.
מאפיינים

מערכת הקבצים של S3 שטוחה, בשונה מההיררכיה המקובלת במערכות קבצים של מערכות הפעלה של מחשבים. יחידת האחסון הבסיסית היא אובייקט, ולכל אובייקט יש מפתח ייחודי שהמשתמש קובע על מנת לזהות אותו. מבנה מבוסס אובייקטים מאפשר ל-S3 לספק סילומיות (scalability) בלתי מוגבלת מבחינת הארכיטקטורה, זמינות גבוהה וזמן השהיה נמוך.
הדרך היחידה לאגד קבוצה של אובייקטים היא באמצעות שיוך למבנה המכונה Bucket. ל-bucket שני תפקידים מרכזיים. האחד, לאפשר ניהול רשימת בקרת גישה (ACL) המשותפת לכל האובייקטים ב-bucket. השני, לאפשר ניהול של מספר גרסאות לאותו אובייקט. הגישה לאובייקטים מתבצעת רק דרך ממשק תכנותי מסוג REST או ממשק תכנות היישומים של AWS ‏(AWS SDK). גודל האובייקטים מוגבל לחמישה טרה בייט וגודל המטא-דאטה לשני קילו בייט. גודל אובייקט רומז שגודל bucket אופייני דומה לגודלה של מערכת קבצים מסורתית, ולכן ניהול ACL משותף לכל ה-bucket שקול לניהול ACL בודד לכל מערכת הקבצים במערכת הפעלה של מחשבים.
דוגמה ל-URL גישה לאובייקט S3 (באמצעות HTTP GET):
http://s3.amazonaws.com/bucket/key (‏bucket ו-key מוחלפים בערכים המזהים את האובייקט)
מאפיינים > מחלקות אחסון

אמזון מציעה כמה מחלקות אחסון אפשריות ב-S3, בהתאם לדרישות הזמינות, העמידות והביצועים של האפליקציה המתבססת על השירות:
סטנדרטי - מחלקת האחסון הרגילה.
גישה לעיתים רחוקות - מתאים לשימושי גיבוי והתאוששות מאסון. העתקים מאוחסנים במספר מרכזי נתונים של אמזון.
גישה לעיתים רחוקות מאזור בודד - מתאים לגישה לעיתים רחוקות, אך ברגע שנדרש זמין לגישה רציפה מאזור שירות גאוגרפי בודד בלבד. במקרה שמרכז הנתונים של האזור נפגע, המידע המאוחסן אובד ללא גיבוי.
גיבוי קר (Amazon Glacier) - אחסון לטווח ארוך שבו זמן השהיה של דקות עד מספר שעות מתקבל על הדעת. אמזון מציעה שירות זה לארגונים, כתחליף לגיבוי על גבי סרטים מגנטיים.
הערות שוליים

↑  Amazon S3 – Two Trillion Objects, 1.1 Million Requests / Second, באתר AWS
Bebe

Bebe (בעברית: ביבי) הוא אלבום האולפן השלישי של הזמרת-יוצרת האמריקאית ביבי רקסה. האלבום יצא לאור ב-28 באפריל 2023, על ידי חברת התקליטים האחים וורנר.
רקסה תצא לסיבוב הופעות בצפון אמריקה על מנת לקדם את האלבום במהלך חודש ממאי 2023.
רקע והכרזה

רקסה החלה לעבוד על האלבום בדצמבר 2021, השיר הראשון שנכתב לאלבום הוא "Seasons", אשר נוצר בהשראת השיר "Landslide" של פליטווד מק. מגזין "רולינג סטון" תיארה את הסגנון המוזיקלי של האלבום כשילוב של "פופ שנות השבעים, הליריקה של סטיבי ניקס וצלילי דאנס-פופ המוכר יותר של רקסה", כמו גם "השמחה, הגבוהה ביותר" שלה עד כה, שכן רקסה עישנה מריחואנה לעיתים קרובות בזמן הכנת האלבום, והוציא את הסינגל "Satellite" ביחד עם סנופ דוג ב-20/4, 20 באפריל.
ב-15 במרץ 2023, הכריזה רסקה על צאת האלבום Bebe, וחשפה את עטיפתו ותאריך יציאתו. ב-30 במרץ, נחשפה רשימת הרצועות.
סינגלים

"Heart Wants What It Wants" יצא לאור כסינגל המוביל של האלבום ב-17 בפברואר 2023. השיר עצמו הגיע למקום ה-10 בבולגריה ולמקום ה-61 בקרואטיה, כמו גם ל-40 המובילים במצעד ה-מצעד 40 השירים למבוגרים ומצעד 40 שירי המיינסטרים. "Call On Me" יצא לאור כסינגל השני של האלבום ב-31 במרץ 2023. "Satellite" ביחד עם סנופ דוג יצא לאור כסינגל השלישי ב-20 באפריל 2023.
רשימות סוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | 100 האלבומים הטובים ביותר לשנת 2023 | 77 |  |
רשימת רצועות

| Bebe> מס' | Bebe> שם | Bebe> משך | Bebe>  | Bebe>  | Bebe>  | Bebe>  | Bebe>  | Bebe>  | Bebe>  |
| --- | --- | --- | --- | --- | --- | --- | --- | --- | --- |
| 1. | Heart Wants What It Wants  | 3:02 |  |  |  |  |  |  |  |
| 2. | Miracle Man  | 3:28 |  |  |  |  |  |  |  |
| 3. | Satellite (בהשתתפות סנופ דוג)   | 3:28 |  |  |  |  |  |  |  |
| 4. | When It Rains  | 2:22 |  |  |  |  |  |  |  |
| 5. | Call On Me  | 2:50 |  |  |  |  |  |  |  |
| 6. | I'm Good (ביחד עם דייוויד גטה)   | 2:55 |  |  |  |  |  |  |  |
| 7. | Visions (Don't Go)  | 3:18 |  |  |  |  |  |  |  |
| 8. | I'm Not High, I'm In Love  | 3:04 |  |  |  |  |  |  |  |
| 9. | Blue Moon  | 3:13 |  |  |  |  |  |  |  |
| 10. | Born Again  | 3:00 |  |  |  |  |  |  |  |
| 11. | I Am  | 2:55 |  |  |  |  |  |  |  |
| 12. | Seasons (בהשתתפות דולי פרטון)   | 3:23 |  |  |  |  |  |  |  |
| משך כולל: | משך כולל: | 36:58 |  |  |  |  |  |  |  |